Shqipëri: Fatos Nano kërkon votat e socialistëve të Tiranës - 2003-12-06
Meta: "Elektorati pësoi një zhgënjim masiv nga qeveria Nano"
Kryeministri dhe kryetari i Partisë Socialiste, Fatos Nano u kërkoi të shtunën socialistëve të kryeqytetit që t'i japin sërish mbështetjen rikandidimit të tij për të bërë të mundur shtimin e rezultateve në qeverisjen e vendit. Zoti Nano tha gjatë konferencës së PS-së për Tiranën se që nga viti 97 qeverisja socialiste ka shënuar arrije, por edhe është përballur me shumë mungesa e vështirësi. - tha zoti Nano. Ai bëri një histori të qeverisjes së Partisë Socialiste në gjashtë vitet e fundit, duke theksuar se bashkëpunimi brenda socialistëve ishte i nevojshëm për të mbajtur pushtetin, përballë një opozite përherë e më kundërshtuese. Në adresë të tij u drejtuan një mori kritikash nga dy kandidatët e tjerë për postin e kryetarit të PS, Rexhep Meidani dhe Edi Rama. Por diskutimi që tërhoqi vëmendjen e sallës ishte ai i ish-kryeministrit Ilir Meta, i cili akuzoi zotin Nano për ngadalësim të reformave dhe braktisje të interesave të qytetarëve. - tha zoti Meta. Zoti Meta tha se deficiti buxhetor dhe shpenzimet qeveritare janë rritur, investimet e huaja janë pakësuar, ndërsa doganat kanë ndërruar në 1 vit 5 drejtorë. PS-ja mban pas një jave kongresin dhe pak ditë më pas në prag të vitit të ri i duhet të marrë pjesë në zgjedhjet e përsëritura vendore të mbi 1/3 të kryeqytetit, për shkak të parregullsive të vërejtura nga gjykata. Jeta politike u përfshi nga tensionet këtë fundviti. Qeveria ka afro 5 muaj pa ministër të jashtëm dhe 5 javë pa ministër rendi, ndërsa opozita ka rifilluar protestat në parlament dhe tubimet në sheshe me thirrje antiqeveritare.//kk//